আর্থার ভিডিও গেম

[আর্থার ভিডিও গেম ফ্র্যাঞ্চাইজি ছিল আমেরিকান-কানাডিয়ান শিশুদের টিভি শো 'আর্থার'-এর ওপর ভিত্তি করে তৈরি করা শিক্ষামূলক এবং ইন্টারেক্টিভ স্টোরি ভিডিও গেমের একটি সিরিজ। এই গেমগুলো ১৯৯০ এবং ২০০০-এর দশকে উইন্ডোজ ও ম্যাক ওএস কম্পিউটারের পাশাপাশি প্লেস্টেশন এবং গেম বয় কালার-এর জন্য মুক্তি দেওয়া হয়েছিল।

 ক্রিয়েটিভ ওয়ান্ডার্স-এর গেমসমূহ 
'আর্থার' ছিল ১৯৯০-এর দশকের একটি ভিডিও গেম সিরিজ যা ক্রিয়েটিভ ওয়ান্ডার্স দ্বরা তৈরি এবং লার্নিং কোম্পানি দ্বারা প্রকাশিত হয়েছিল। গেমগুলো লার্নিংবাডিস লাইনের অংশ হিসেবে তৈরি করা হয়েছিল।

 গেমের তালিকা 
 আর্থার'স কিন্ডারগার্টেন: এখানে খেলোয়াড়কে ঝড়ে ক্ষতিগ্রস্ত আর্থারের ট্রি-হাউস মেরামত করার মাধ্যমে কিন্ডারগার্টেন স্তরের দক্ষতা শিখতে হয়। এই গেমটিতে প্রাথমিক পঠন, পাটিগণিত, স্মৃতিশক্তি এবং সামাজিক দক্ষতার বিষয়গুলো অন্তর্ভুক্ত করা হয়েছে।
 আর্থার'স প্রি-স্কুল
 আর্থার'স ফার্স্ট গ্রেড: এখানে খেলোয়াড় বায়োনিক বানির "গুড ডিডস কনটেস্ট"-এ অংশ নেয় এবং পাড়া-প্রতিবেশীর জন্য ভালো কাজ করে। এই গেমটিতে পঠন এবং গণিত দক্ষতা শেখানো হয়।
 আর্থার'স সেকেন্ড গ্রেড: এখানে খেলোয়াড় বিভিন্ন কাজ এবং ঘরের কাজ সম্পন্ন করার মাধ্যমে "টেক ইয়োর কিডস টু ওয়ার্ক ডে"-তে অংশগ্রহণ করে। গেমটিতে পঠন, গণিত, ব্যাকরণ এবং ভূগোল শেখানো হয়। ২০০২ সালে এর একটি নতুন সংস্করণ প্রকাশিত হয়েছিল।
 আর্থার'স রিডিং : এটি দুই ডিস্কের একটি সিডি-ভিত্তিক গেম যাতে 'আর্থার' সিরিজের চরিত্রদের নিয়ে ৫০টিরও বেশি অ্যাক্টিভিটি রয়েছে। প্রথম ডিস্কে বর্ণ চেনা, ধ্বনিবিজ্ঞান এবং শব্দ গঠন শেখানো হয়। এতে খেলোয়াড়দের জন্য প্রিন্ট করার উপযোগী একটি আর্ট রুমও রয়েছে। দ্বিতীয় ডিস্কে পঠন বোধগম্যতা, ব্যাকরণ এবং বানান শেখানো হয়।
 আর্থার'স ম্যাথ গেমস : এতে গণিত সংক্রান্ত পাঁচটি অ্যাক্টিভিটি রয়েছে।
 আর্থার'স রিডিং গেমস (১৯৯৭): এতে চারটি রিডিং গেম এবং মার্ক ব্রাউন-এর লেখা 'আর্থার'স রিডিং রেস' নামক একটি ইন্টারেক্টিভ গল্প রয়েছে।
 আর্থার'স থিংকিং গেমস (১৯৯৯): এতে যুক্তিবিদ্যা এবং সূক্ষ্ম চিন্তাভাবনা তৈরির জন্য ছয়টি অ্যাক্টিভিটি রয়েছে। ২০০১ সালে লার্নিং কোম্পানি এটি পুনরায় প্রকাশ করে।

 উৎপাদন ও বিকাশ 
'ব্যাঙ্গর ডেইলি নিউজ'-এর একটি নিবন্ধে আভাস দেওয়া হয়েছিল যে, ১৯৯৯ সালের শেষের দিকে আর্থার ভিডিও গেমের একটি নতুন সিরিজ মুক্তি পাবে। ১৯৯৯ সালের ফেব্রুয়ারিতে লার্নিং কোম্পানি ঘোষণা করে যে, তারা মার্ক ব্রাউনের সাথে বিশ্বব্যাপী ইন্টারেক্টিভ সফটওয়্যার তৈরি ও প্রকাশের জন্য একটি একচেটিয়া এবং দীর্ঘমেয়াদী চুক্তি স্বাক্ষর করেছে। এর লক্ষ্য ছিল আর্থারের জনপ্রিয়তাকে কাজে লাগিয়ে বিশেষ করে মূল পাঠ্যক্রম সম্পর্কিত সফটওয়্যার বাজারে এর প্রসার বাড়ানো। লার্নিং কোম্পানি ১৩ জুলাই এক সংবাদ বিজ্ঞপ্তিতে সিরিজের প্রথম গেম 'আর্থার'স রিডিং'-এর ঘোষণা দেয়। তাদের মতে, পড়ার বিষয়টি বেছে নেওয়ার কারণ হলো আর্থার একটি প্রিয় চরিত্র যার টেলিভিশন অ্যাডভেঞ্চারগুলো ছোট শিশুদের কাছে অত্যন্ত জনপ্রিয়।

সিরিজটি "শিক্ষাবিদদের সহায়তায় তৈরি করা হয়েছিল"। খেলোয়াড়দের ব্যক্তিগত দক্ষতা অনুযায়ী গেমের কঠিন্য মানিয়ে নেওয়ার জন্য বেশিরভাগ গেমে 'অটো-লেভেলিং' সুবিধা ছিল।

এছাড়াও খেলোয়াড়দের জন্য গেমের সাথে সম্পর্কিত বাড়তি কাজের জন্য শিশুদের উপযোগী একটি ওয়েবসাইট চালু ছিল।

 স্পাইওয়্যার সম্পর্কিত উদ্বেগ 
'কংগ্রেসনাল রেকর্ড' (খণ্ড ১৪৬, অংশ ১৫) অনুসারে, একজন স্পাইওয়্যার বিশেষজ্ঞ দেখতে পান যে 'রিডার র‍্যাবিট' এবং 'আর্থার'স থিংকিং গেমস'-এর মতো শিক্ষামূলক সফটওয়্যারগুলোতে স্পাইওয়্যার থাকতে পারে। 'ইউএস নিউজ অ্যান্ড ওয়ার্ল্ড রিপোর্ট' উল্লেখ করেছে যে, এর একটি কারণ হতে পারে 'আর্থার'স থিংকিং গেমস' খেলোয়াড়দের জন্য ডাউনলোডযোগ্য বিনামূল্যে দেওয়া আর্থার স্ক্রিনসেভারটি। 'দ্য নিউ ইয়র্ক টাইমস' জানিয়েছে যে, লার্নিং কোম্পানির অনেক সফটওয়্যারের সাথে 'ডিএসএস এজেন্ট' নামক একটি অ্যাপ্লিকেশন থাকত যা গোপনে চলত; একে স্পাইওয়্যার ক্যাটাগরিতে অন্তর্ভুক্ত করেছিলেন অনলাইন গোপনীয়তা রক্ষাকারী গোষ্ঠীগুলো।

 বাণিজ্যিক সাফল্য 
'পিসি ডেটা' অনুসারে, ১৯৯৯ সালের সেপ্টেম্বরে 'আর্থার'স থিংকিং গেমস' ছিল নবম সর্বাধিক বিক্রিত সফটওয়্যার এবং সেই মাসের সেরা হোম এডুকেশন সফটওয়্যার।

 সমালোচনা ও প্রতিক্রিয়া 
পিসি ম্যাগ 'আর্থার'স প্রি-স্কুল', 'কিন্ডারগার্টেন', 'ফার্স্ট গ্রেড' এবং 'সেকেন্ড গ্রেড'-কে ৫-এ ৫ রেটিং দিয়েছে। তারা লিখেছে যে গেমগুলো অত্যন্ত আকর্ষণীয়। তবে সুপারকিডস 'আর্থার'স কিন্ডারগার্টেন'-কে কিছুটা পিছিয়ে রেখেছে। তাদের মতে এর অ্যাক্টিভিটিগুলো ছিল বিরক্তিকর এবং অনেক বেশি পুনরাবৃত্তিমূলক। অন্যদিকে ডিসকভারি এডুকেশন একে চমৎকার শিক্ষামূলক উপাদানে ভরপুর বলে প্রশংসা করেছে।

'আর্থার'স ফার্স্ট গ্রেড' সম্পর্কে বলা হয়েছে যে, এটি শুধু লক্ষ্যভুক্ত শিশুদের জন্যই নয়, বরং বিশেষ চাহিদাসম্পন্ন বড় শিশুদের জন্যও ব্যবহার করা যেতে পারে। ইুজিন 'রেজিস্টার-গার্ড' 'আর্থার'স রিডিং'-কে ৪-এ ৪ রেটিং দিয়ে বলেছে এর কাজগুলো শিক্ষামূলক এবং মজার। ১৯৯৯ সালে 'ফোর্বস' বন্ধে প্রশ্ন তুলেছিল যে, আর্থার বা ডক্টর সুস-এর মতো জনপ্রিয় চরিত্রের মাধ্যমে শিক্ষামূলক বিষয়গুলো উপস্থাপন করা কি অভিভাবকদের প্রলুব্ধ করার জন্য যথেষ্ট?

 লিভিং বুকস গেমসমূহ 
'আর্থার' সিরিজের ওপর ভিত্তি করে লিভিং বুকস সিরিজে বেশ কিছু ইন্টারেক্টিভ স্টোরিবুক তৈরি করা হয়েছিল, যেমন: 'আর্থার'স বার্থডে' এবং 'আর্থার'স টিচার ট্রাবল'। এই গেমগুলো লিভিং বুকস দ্বারা তৈরি এবং ব্রোডারবান্ড সফটওয়্যার ও র‍্যান্ডম হাউস দ্বারা প্রকাশিত হয়েছিল।

 গেমের তালিকা 
 আর্থার'স টিচার ট্রাবল (১৯৯৩)
 আর্থার'স বার্থডে  (১৯৯৪)
 আর্থার'স রিডিং রেস (১৯৯৭)
 আর্থার'স কম্পিউটার অ্যাডভেঞ্চার (১৯৯৮)
 ডি.ডব্লিউ., দ্য পিকি ইটার  (১৯৯৮)

 সমালোচনা ও প্রতিক্রিয়া 
ওয়ার্ল্ড ভিলেজ  'আর্থার'স রিডিং রেস'-কে অত্যন্ত চমৎকারভাবে লেখা গল্প হিসেবে প্রশংসা করেছে, আর অল গেম একে ৫-এ ৪.৫ রেটিং দিয়েছে। জাস্ট অ্যাডভেঞ্চার 'আর্থার'স কম্পিউটার অ্যাডভেঞ্চার'-কে সেরা অর্থাৎ 'এ' রেটিং দিলেও ডেইলি গেজেট সতর্ক করেছে যে এটি শিশুদের মনোযোগ বেশিক্ষণ ধরে রাখতে পারবে না।

 অন্যান্য গেমসমূহ 
 আর্থার! রেডি টু রেস(২০০০): এটি প্লেস্টেশনের জন্য একটি রেসিং গেম। এখানে আর্থার কার্ডবোর্ডের রেসিং গাড়ি তৈরির যন্ত্রাংশ খোঁজে। গেমটিতে মূলত অনেকগুলো মিনি-গেম রয়েছে। এর গ্রাফিক্স ছিল থ্রিডি । তবে গেমটির ভয়েস অ্যাক্টিং মূল টিভি শো-এর শিল্পীদের দিয়ে করানো হয়নি।
 আর্থার'স অ্যাবসলিউটলি ফান ডে : ২০০০ সালের সেপ্টেম্বরে মুক্তি পাওয়া এই গেমে খেলোয়াড় আর্থারকে নিয়ন্ত্রণ করে বিভিন্ন মিনি-গেমে অংশ নেয় যাতে সে একটি বিনোদন পার্কে যেতে পারে।
 আর্থার'স ক্যাম্পিং অ্যাডভেঞ্চার (২০০০): এটি একটি পয়েন্ট-অ্যান্ড-ক্লিক অ্যাডভেঞ্চার গেম। সুপারকিডস একে "আকর্ষণীয় এবং মজাদার" হিসেবে বর্ণনা করেছে।
 আর্থার'স পেট চেজ (২০০৩): ইমাজিন-ইঞ্জিন কর্পোরেশন দ্বারা তৈরি একটি প্ল্যাটফর্ম গেম।
 আর্থার'স স্যান্ড ক্যাসেল কনটেস্ট (২০০৩): একটি আর্কেড গেম যা রিভারডিপ ইন্টারঅ্যাক্টিভ লার্নিং দ্বারা প্রকাশিত।

 বহিঃসংযোগ 

 মূল পাতা (আর্কাইভ)
 দ্য কমপ্লিট সোর্স বুক অন চিলড্রেনস সফটওয়্যার-এ
 চিলড্রেনস সফটওয়্যার অ্যান্ড নিউ মিডিয়া রিভিউ-তে

 তথ্যসূত্র 

বিষয়শ্রেণী:Houghton Mifflin Harcourt franchises
বিষয়শ্রেণী:Creative Wonders games
বিষয়শ্রেণী:The Learning Company games
বিষয়শ্রেণী:Children's educational video games
বিষয়শ্রেণী:Arthur (TV series)
বিষয়শ্রেণী:শিশুদের শিক্ষামূলক ভিডিও গেম